CELEX: 22006D0087
Language: hr
Date: 2006-07-07 00:00:00
Title: Odluka Zajedničkog odbora EGP-a br. 87/2006 od 7. srpnja 2006. o izmjeni Priloga IX. (Financijske usluge) Sporazumu o EGP-u

11/Sv. 100
            
            
               HR
            
            
               Službeni list Europske unije
            
            
               174
            
         22006D0087
   
               L 289/23
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 87/2006
   od 7. srpnja 2006.
   o izmjeni Priloga IX. (Financijske usluge) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog IX. Sporazumu je izmijenjen Odlukom Zajedničkog odbora EGP-a br. 60/2006 od 2. lipnja 2006. (1).
            
         
               (2)
            
            
               Direktiva 2005/60/EZ Europskog parlamenta i Vijeća od 26. listopada 2005. o sprečavanju korištenja financijskog sustava u svrhu pranja novca i financiranja terorizma (2), treba se unijeti u Sporazum,
            
         ODLUČIO JE:
   Članak 1.
   Iza točke 23.a (Direktiva Vijeća 92/121/EEZ, izbrisana) Priloga IX. Sporazumu umeće se sljedeća točka:
   
               „23.b
            
            
               
                  32005 L 0060: Direktiva 2005/60/EZ Europskog parlamenta i Vijeća od 26. listopada 2005. o sprečavanju korištenja financijskog sustava u svrhu pranja novca i financiranja terorizma (SL L 309, 25.11.2005., str. 15.).
               Odredbe Direktive se za potrebe ovog Sporazuma čitaju sa sljedećim prilagodbama:
               Članak 3. stavak 5. točka (d) zamjenjuje se sljedećim:
               ‚prijevare, barem one ozbiljne, koje utječu na financijske interese Europskih zajednica, sastoje se od:
               
                           (a)
                        
                        
                           s obzirom na izdatak, svaki međunarodni postupak/radnja ili propust koji se odnosi na:
                           
                                       —
                                    
                                    
                                       korištenje ili prezentaciju lažnih, netočnih ili nepotpunih izvještaja ili dokumenata, posljedica čega je pronevjera ili nezakonito zadržavanje fondova općega proračuna Europskih zajednica ili proračuna kojima upravljaju (ili upravljaju u njihovo ime) Europske zajednice,
                                    
                                 
                                       —
                                    
                                    
                                       neobjavljivanje informacija što dovodi do povrede određenih obveza, s istim, već navedenim posljedicama,
                                    
                                 
                                       —
                                    
                                    
                                       kriva uporaba takvih fondova u svrhe za koje nisu izvorno bile namijenjene;
                                    
                                 
                     
                           (b)
                        
                        
                           s obzirom na prihod/dohodak, kako je određen Odlukom Vijeća od 29. rujna 2000. o sustavu vlastitih novčanih sredstava Europskih zajednica (3), svaki međunarodni postupak/radnja ili propust koji se odnosi na:
                           
                                       —
                                    
                                    
                                       korištenje ili prezentaciju lažnih, netočnih ili nepotpunih izvještaja ili dokumenata, posljedica čega je nezakonito smanjenje novčanih sredstava općeg proračuna Europskih zajednica ili proračuna kojima upravljaju (ili upravljaju u njihovo ime) Europske zajednice,
                                    
                                 
                                       —
                                    
                                    
                                       neobjavljivanje informacija što dovodi do povrede određenih obveza, s istim, već navedenim posljedicama,
                                    
                                 
                                       —
                                    
                                    
                                       kriva uporaba zakonito dobivenih novčanih potpora, s istim, već navedenim posljedicama.
                                    
                                 
                     Ozbiljnim se prijevarama smatraju prijevare veće od minimalnog iznosa koji pak ne premašuje EUR 50 000.
            
         Članak 2.
   Tekst Direktive 2005/60/EZ na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 8. srpnja 2006., pod uvjetom da su sve obavijesti na temelju članka 103. stavka 1. Sporazuma podnesene Zajedničkom odboru EGP-a. (4)
   
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 7. srpnja 2006.
      
         
            Za Zajednički odbor EGP-a
         
         
            Predsjednica
         
         Oda Helen SLETNES
      
   
   
      (1)  SL L 245, 7.9.2006., str. 7.
   
      (2)  SL L 309, 25.11.2005., str. 15.
   
      (3)  SL L 253, 7.10.2000., str. 42.’ ”
   
      (4)  Navedeni su ustavni zahtjevi.
   Zajednička deklaracija ugovornih stranaka
   Odluke br. 87/2006 kojom se Direktiva 2005/60/EZ uključuje u Sporazum o EGP-u
   S obzirom na Direktivu 2005/60/EZ, ugovorne stranke podsjećaju da preporuke za zakonske akte u pogledu policijske i sudske suradnje u pitanjima kriminala ne dovode u pitanje dogovor prema kojem policijska i sudska suradnja u pitanjima kriminala (Glava VI. Ugovora o EZ-u) nije obuhvaćena Sporazumom o EGP-u.
   Nadalje, s obzirom na uključivanje Direktive 2005/60/EZ u Sporazum o EGP-u, ugovorne stranke podsjećaju i uzimaju u obzir Deklaraciju Komisije, Zajedničku deklaraciju država EGP-a i EFTA-e kao i Zajedničku deklaraciju ugovornih stranaka, kako su dodane Odluci Zajedničkog odbora EGP-a br. 98/2003 od 11. kolovoza 2003.